joelniklaus/EU_Wikipedias huggingface dataset:
Miguel Van Damme

Miguel Van Damme (25. syyskuuta 1993 – 29. maaliskuuta 2022) oli belgialainen jalkapalloilija, joka pelasi maalivahtina Cercle Bruggessa. Miguel oli alun perin osa Cerclen nuorisojoukkuetta.

Klubiura 
Van Damme debytoi 5. huhtikuuta 2014 Jupiler Pro Leaguessa. Hän pelasi koko pelin 1–0 kotitappiossa KV Mecheleniä vastaan.

Urheilutulokset
• Belgian toinen jalkapallodivisioona (1)

Hän voitti Belgian toisen divisioonan kaudella 2017/2018

Henkilökohtainen elämä 
Kesäkuussa 2016 ennen kausia 2016–2017 suoritetussa rutiinitarkastuksessa Van Dammella diagnosoitiin leukemia. Vuotta myöhemmin hänen syöpänsä oli remissiossa ja hän allekirjoitti uuden sopimuksen Cerclen kanssa kesäkuuhun 2019 asti. Hän toipui ja huolimatta siitä, että hän tarvitsi edelleen lääkitystä päivittäin, hän pystyi pelaamaan Belgian Cupissa 2017–2018. 20. syyskuuta 2017 Genkiä vastaan. Tammikuussa 2020 Van Dammen leukemia uusiutui ja hänelle kerrottiin, että hänen selviytymismahdollisuutensa olivat heikot. Tästä huolimatta hän sai immunoterapiaa ja allekirjoitti uuden vuoden mittaisen sopimuksen Cerclen kanssa 16. kesäkuuta 2020. 18. lokakuuta 2021 hän uusiutui ja jätti hänet taistelemaan leukemiaa vastaan ​​viidennen kerran viiteen vuoteen. Hän lopulta kuoli sairauteen maaliskuussa 2022.

Van Damme oli naimisissa Kyana Dobbelaeren kanssa, ja heillä oli yksi lapsi, joka syntyi vuonna 2021. 

29. maaliskuuta 2022 Van Damme kuoli 28-vuotiaana taisteltuaan pitkään leukemiaa vastaan. Cercle Brugge kunnioitti häntä lausunnossa: ”Miguel, sinnikkyys ja voimasi tehdä sitä yhä uudestaan ​​ja uudestaan, takaiskun jälkeen, oli ihailtavaa. Olet esimerkki positiivisuudesta, sinnikkyydestä ja taisteluhengestä. Inspiraation lähde kaikille taisteleville. Ikuisesti vihreämustassa sydämessämme, #16."

Lähteet

Aiheesta muualla
 Miguel Van Dammen tilastot Soccerway-sivustolla 

Belgialaiset jalkapalloilijat
Belgialaiset jalkapallomaalivahdit
Vuonna 1993 syntyneet
Vuonna 2022 kuolleet
WordPress Photo Directory

WordPress Photo Directory on WordPress-projektin ylläpitämä avoimen lähdekoodin kuvahakemisto avoimille kuville. Kaikki palvelun kuvat on lisensoitu avoimella CC Nolla -lisensillä. Kuvat ovat vapaaehtois osallistujien tekemiä ja lataamia. Palvelu on vielä osittain kehitysvaiheessa ja siinä käytetty ohjelma on lisensoitu GNU GPLv2.0 -lisensillä.

Kuvahakemiston pyrkimyksenä on tarjota avoin vaihtoehto suljetuille kuvapankeille, kuten Unsplash, Pixbaby ja Adobe Stock, joiden lisenssiehdot ovat viime vuosina muuttuneet rajoittaviksi. Käyttö esimerkiksi WordPress-teemoissa on rajoittunut.

WordPress Photo Directoryssä on  kuvaa maaliskuussa 2022.

Historia 
14. joulukuuta 2021 Matt Mullenweg ilmoitti WordPress Photo Directorysta State of the Word 2021 -tapahtumassa. Tammikuussa 2022 projektiin alettiin kerätä osallistujia ja jo helmikuussa avattiin oma kehittäjäsivusto, jossa seuraavaksi valittiin tiiminvetäjät.

Katso myös 
 Avoin sisältö
 WordPress
 WordPress Foundation
 Wikimedia Commons

Lähteet

Aiheesta muualla 

 WordPress Photo Directory
 WordPress Photo Directoryn kehittäjäsivusto
 WordPress Photo Directoryn kehittäjän käsikirja
 WordPress Photo Directoryn rajapinta
 WordPress Photo Directory Git-arkistossa

Kuva-arkisto
Donald Trumbull

Donald Edmund Trumbull (27. toukokuuta 1909 – 7. kesäkuuta 2004) oli yhdysvaltalainen elokuvaerikoistehosteiden edelläkävijä.

Elämä
Trumbull syntyi Chicagossa. Hän oli Douglas Trumbullin isä, jonka kanssa hän työskenteli useissa näistä elokuvaprojekteista. Trumbull kuoli luonnollisista syistä 95-vuotiaana tyttärensä kotona Graeaglessa.

Filmografia
 Ihmemaa Oz (1939)
 Hiljainen pako (1972)
 Kolmannen asteen yhteys (1977)
 Avaruusboltsit (1987)

Aiheesta muualla
 
Obituary of Donald Trumbull (Los Angeles Times)
Variety Obituary

Erikoistehosteiden suunnittelijat
Yhdysvaltalaiset henkilöt
Vuonna 1909 syntyneet
Vuonna 2004 kuolleet
BMPT

BMPT, toisinaan lisänimellä Terminator, on venäläinen panssariajoneuvo. BMPT on suunniteltu tukemaan tankkien toimintaa pääasiassa urbaaneilla alueilla. BMPT:n pääasiallinen tehtävä on vastustajan jalkaväkeen hyökkääminen.

Kazakstan on ottanut ajoneuvon käyttöön ja sitä on valmistettu Kazakstanissa. Vuonna 2018 Venäjän asevoimat ottivat vastaan ensimmäiset BMPT-vaunut ja niiden sanottiin olevan käyttövalmiita vuonna 2021.

Vaunussa on passiivista ja reaktiivista panssarointia. Vaunussa on kaksi 30 mm tykkiä, kaksi AGS-17D tai AGS-30 kranaatinheitintä, neljä Ataka-T panssarintorjuntaohjusta sekä yksi 7,62 mm konekivääri.

Lähteet 

Venäjän asevoimien kalusto
Kieliliitto

Kieliliitto on joukko samalla alueella puhuttavia kieliä, joissa on kielikontakteista aiheutuneita yhteisiä ominaisuuksia. Tämä ominaisuuksien kokoelma ei selity kielten sukulaisuudella, eikä sitä esiinny kyseisen alueen ulkopuolella.

Esimerkkejä kieliliitoista ovat Balkanin kieliliitto, Tyynenmeren luoteisrannikon kieliliitto, Sepikjoen valuma-alueen kieliliitto, Etiopian ylängön kieliliitto, Baltian kieliliitto ja Etelä-Aasian kieliliitto.

Lähteet

Kielimaantiede
Purppurauurnio

Purppurauurnio (Anisodus tanguticus) on koisokasvien (Solanaceae) heimoon, uurnioiden (Anisodus) sukuun kuuluva kasvilaji. Se on monivuotinen ruohokasvi, joka voi kasvaa 40–80 cm korkeaksi, joskus jopa metrin korkuiseksi. Lehdet ovat suikeita tai puikeita, 8–20 cm pitkiä ja 2,5–9 cm leveitä sekä yleensä kaljuja. Kukat ovat pystyjä tai nuokkuvia. Kukkaperät ovat 1,5–8 cm pitkiä tai joskus jopa 11 cm pitkiä. Kukkien verhiö on ulkomuodoltaan kellomainen tai lähes suppilomainen. Teriö on yleensä purppuranpunainen, mutta joskus vaaleankellanvihreä. Heteiden palhot ovat noin 0,8 mm pitkiä ja ponnet 5–6 mm pitkiä. Purppurauurnio kukkii touko–kesäkuussa ja tuottaa hedelmiä heinä–elokuussa. Hedelmät ovat halkaisijaltaan noin 2 cm olevia kotia.

Purppurauurnio kasvaa luonnossa aurinkoisilla vuorten rinteillä 2000–4400 metrin korkeudella merenpinnasta. Lajia tavataan Nepalissa sekä Kiinassa Gansun, Qinghain, Sichuanin ja Yunnanin maakunnissa sekä Tiibetin autonomisella alueella.

Purppurauurnion juuria on käytetty lääkkeenä kivun lievitykseen.

Lähteet

Aiheesta muualla 
 Laji.fi: Purppurauurnio (Anisodus tanguticus)
 Global Biodiversity Information Facility (GBIF): Anisodus tanguticus 

Koisokasvit
Lääkekasvit
Switchblade

Aerovironment Switchblade () on pieni yhdysvaltalainen itsemurhalennokki.

Ase laukaistaan minikranaatinheitintä muistuttavasta laukaisuputkesta. Sähkömoottorilla toimiva potkuri antaa 300-versiolle 15 minuutin toiminta-ajan, jonka aikana se käyttäen kameroitaan ja GPS-paikannusta voi välittää tietoa ohjaajalle. Taistelukärki vastaa 40 mm:n sirpalekranaattia. Käyttäjä voi keskeyttää tehtävän, ohjeistaa toisen maalin tai käynnistää itsetuhomekanismin.

Tekniset ominaisuudet

Valmistaja AeroVironnement tarjoaa aseesta kolmea vaihtoehtoa: 

Switchblade 300
sirpalelataus
pituus 49,5 cm
paino 2,5 kg
toiminta-aika 15 min
huippunopeus 160 km/h (100 mailia tunnissa)
kamera näkyvälle valolle ja infrapunalle
lakikorkeus 4 500 m (15 000 jalkaa)

Switchblade 600
panssarintorjuntakärki
pituus 130 cm
paino 22,7 kg
toiminta-aika 40 min
huippunopeus 185 km/h (115 mailia tunnissa)
näkyvä valo/infrapuna
lakikorkeus 4 500 m (15 000 jalkaa)

Blackwing
tiedustelulennokki
pituus 49,5 cm
paino 1,8 kg
näkyvä valo/infrapuna

Käyttäjät
 , Afganistanin sodassa

Katso myös
 HESA Shahed-136
 Zala Lancet
 Orlan-10
 Baykar Bayraktar TB2

Lähteet

Yhdysvaltalaiset miehittämättömät ilma-alukset
Jääkiekon naisten maailmanmestaruuskilpailut 2022

Jääkiekon naisten maailmanmestaruuskilpailut 2022 järjestettiin 25. elokuuta – 4. syyskuuta 2022 Tanskan Herningissä ja Fredrikshavnissa. Kyseessä oli ensimmäinen kerta, kun Tanska emännöi naisten maailmanmestaruuskilpailuja. Kyseessä oli myös ensimmäinen kerta, kun olympiavuonna järjestetään naisten maailmanmestaruuskilpailut. Olympialaisista johtuen ajankohta oli poikkeuksellisesti syyskesällä, elo–syyskuun vaihteessa. Tosin jo edellinen turnaus pidettiin elokuun lopussa koronaviruspandemian aiheuttamien muutosten vuoksi. Tanskan-turnauksen jälkeen maailmanmestaruuskilpailut on määrä järjestetää myös olympiavuosina.

Osallistujamaat lohkoittain

A-lohko
 
 
 
 
 *

B-lohko
 
 
 
 
 *
*Huomautukset

Venäjän joukkue suljettiin vuoden 2022 turnauksesta kokonaan ulos Venäjän hyökättyä Ukrainaan vuoden 2022 helmikuussa. Näin ollen Venäjän joukkue korvattiin nostamalla Ruotsi takaisin maailmanmestaruuskilpailujen korkeimmalle sarjatasolle. Samasta syystä Japanikin nostettiin. Venäjän joukkueen oli tarkoitus pelata viidentenä joukkueena alkusarjan A-lohkossa. Maailmanrankingissa seuraavaksi korkeimmalla oleva ja alun perin B-lohkoon sijoiteltu Japani nostettiin tästä syystä A-lohkoon. Ruotsi sai paikan B-lohkosta.

Loppusijoitukset

Lähteet

Aiheesta muualla 
 Viralliset kisasivut

Jääkiekon naisten maailmanmestaruuskilpailut
Tanskan jääkiekko
Vuoden 2022 jääkiekko
Hate Über Alles


Hate Über Alles on thrash metal -yhtye Kreatorin 10. kesäkuuta 2022 julkaistu viidestoista studioalbumi.

Kappaleet

Kokoonpano 
 Mille Petrozza - laulu & kitara
 Sami Yli-Sirniö - kitara
 Frédéric Leclercq - basso
 Ventor - rummut

Arvostelut 
 Imperiumi: 8/10
 Inferno: 
 Kaaoszine: 
 Soundi: 
 V2.fi:

Lähteet 

Vuoden 2022 albumit
Kreatorin albumit
Annie Palmen

Annie Palmen (oik. Anna Maria Palmen, 16. elokuuta 1926 – 15. tammikuuta 2000) oli alankomaalainen laulaja. Palmen aloitti uransa laulamalla tanssiorkestereissa ennen kuin levytti ensimmäisen hittinsä Ik zal je nooit meer vergeten vuonna 1958.

Palme oli toinen kahdesta voittokappaleen esittäjästä alankomaalaisessa Nationaal Songfestival 1960 -laulukilpailussa, jossa valittiin Alankomaiden edustuskappale saman vuoden Eurovision laulukilpailuun. Palmenia ei kuitenkaan valittu Alankomaiden edustajaksi kansainväliseen kilpailuun. Palmen valittiin sisäisesti Alankomaiden edustajaksi vuoden 1963 Eurovision laulukilpailuun, ja Nationaal Songfestival -kilpailussa Palmenin edustuskappaleeksi valittiin Geen ander, jonka nimeksi kansainvälistä kilpailua varten muutettiin Een speeldoos. Kansainvälisessä kilpailussa Palmen sijoittui jaetulle viimeiselle sijalle nollalla pisteellä.

Vuosina 1967-1972 Palmen esiintyi solistina alankomaalaisessa Mik-ohjelmassa. Tuon jälkeen Palmen vetäytyi julkisuudesta. Palmen kuoli pitkäaikaisen sairauden jälkeen 73-vuotiaana 15. tammikuuta 2000.

Diskografia

Singlet
Ik zal je nooit meer vergeten (1958)
Ik zie in 't hemelblauw (1960)
Sterren en strepen (1960)
Voor jou (1960)
Wat een geluk (1960)
Wat fijn kapitein (1960)
Zeg weet jij (1960)
Rozen verwelken (1962)
Waarom laat jij mij alleen (1962)
Bij jou (1963)
Blonde zeeman (1963)
Ga naar Bombay, ga naar Rio (1963)
Speeldoos (1963)
Geen macht op de wereld kan ons scheiden (1965)
Ich tanze mit dir (in den Himmel hinein) (1965)
Mohavana (1965)
Was kann so schön sein (wie deine Liebe) (1965)

Lähteet

Alankomaalaiset laulajat
Alankomaiden euroviisuedustajat
Vuoden 1963 euroviisuedustajat
Vuonna 1926 syntyneet
Vuonna 2000 kuolleet
Anita Thallaug

Anita Thallaug (s. 14. helmikuuta 1938) on norjalainen laulaja ja näyttelijä. Thallaug esiintyi salanimellä Vesla Rolfsen Oslon Edderkoppen-teatterissa seitsemänvuotiaana vuonna 1945 ja levytti samalla nimellä lastenlevyjä. Omalla nimellään Thallaug debytoi elokuvassa I moralens navn (1954) ja näyttämöllä Chat Noir -teatterissa vuonna 1957.

Thallaug osallistui Melodi Grand Prixiin vuosina 1962, 1963 ja 1966 ja voitti kilpailun vuonna 1963 kappaleella Solhverv, minkä myötä hän valikoitui Norjan edustajaksi saman vuoden Eurovision laulukilpailuun. Kansainvälisessä Eurovision laulukilpailussa Thallaug sijoittui jaetulle viimeiselle sijalle nollalla pisteellä.

1960-luvun lopulta alkaen Thallaug esiintyi vain satunnaisesti, kunnes teki paluun 1988.

Thallaug julkaisi omaelämänkerran Veien mot nord  vuonna 1978.

Osallistumiset Melodi Grand Prixiin

Diskografia

Albumit
Me and my Friends! (1998)

Filmografia

Elokuvat
I moralens navn (1954)
Blondin i fara (1957)
Operasjon Løvsprett (1962)
Klokker i måneskinn (1964)

TV-elokuvat
Fru Luna (1962)
Anything Goes (1962)
Den spanske flue (1990)

Lähteet

Norjalaiset laulajat
Norjalaiset näyttelijät
Norjan euroviisuedustajat
Vuoden 1963 euroviisuedustajat
Vuonna 1938 syntyneet
Elävät henkilöt
Visio (tornitalo)

Visio (tunnettu myös nimellä T7) on rakenteilla oleva 98 metriä korkea tornitalo Helsingin Kalasatamassa. Se rakentuu osaksi Redi-kokonaisuutta neljäntenä tornitalona Majakan (2019), Loiston (2021) ja Lumo Onen (2022) jälkeen. Visio rakennetaan kauppakeskus Redin lounaiskulmaan Hermannin rantatien varteen.

Rakennustyöt alkoivat tammikuussa 2022, ja tornitalon arvioidaan valmistuvan vuoden 2023 lopussa. Visioon rakennetaan yhteensä 24 kerrosta ja 240 vuokra-asuntoa.

Lähteet

Aiheesta muualla 
 

Kalasatama
Helsingin asuinrakennukset
Helsingin tornitalot
Rakenteilla olevat rakennukset ja rakennelmat
Tiara (Seventh Wonderin albumi)

Tiara on Seventh Wonderin viides studioalbumi, joka julkaistiin 12. lokakuuta 2018.

Kappaleet

Arvostelut 
 Inferno:

Lähteet 

Vuoden 2018 albumit
Seventh Wonderin albumit
Jussi Ala-Nikkola

Jussi Ala-Nikkola (s. 4. elokuuta 1977 Ilmajoki) on suomalainen pesäpalloilija.

Ala-Nikkola edusti koko uransa Superpesiksessä Koskenkorvan Urheilijoita. Ala-Nikkola saavutti kaksi SM-pronssia kaudella 2003 ja kaudella 2007. Ala-Nikkola pelasi yhden Itä-Länsi-ottelun vuonna 1999. Hän pelasi ulkokentällä lukkarina tai polttolinjassa ja sisäpelissä kotiuttajana. Ala-Nikkola pelasi 275 Superpesiksen runkosarjan ottelua. Näissä hän löi 11 kunnaria ja 154 tavallista juoksua, toi 49 juoksua ja keräsi 645 kärkilyöntipistettä. Ala-Nikkola pelasi 64 Superpesiksen ylemmän loppusarjan ottelua. Näissä hän löi 26 tavallista juoksua, toi 13 juoksua ja keräsi 120 kärkilyöntipistettä. Ala-Nikkola pelasi 16 Superpesiksen alemman loppusarjan ottelua. Näissä hän löi seitsemän tavallista juoksua, toi kolme juoksua ja keräsi 39 kärkilyöntipistettä.

Lähteet 

Suomalaiset pesäpalloilijat
Vuonna 1977 syntyneet
Elävät henkilöt
San Carlo Canavese

San Carlo Canavese () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 4 008 asukasta.

Lähteet

Aiheesta muualla

Torinon metropolikaupungin kunnat
Duncan Grant

Duncan Grant (21. tammikuuta 1885 Rothiemurchus, Inverness-shire – 8. toukokuuta 1978 Aldermaston, Berkshire) oli brittiläinen taidemaalari ja muotoilija. Hän oli keskeinen vaikuttaja kuvataiteilijoiden ja kirjailijoiden Bloomsburyn ryhmässä, johon kuuluivat myös Grantin serkku Lytton Strachey, Maynard Keynes, Roger Fry, Virginia ja Leonard Woolf, Virginia Woolfin sisko Vanessa Bell ja Vanessa Bellin mies, kriitikko Clive Bell.

Grant oli majuri Bartle Grantin ja Ethel McNeillin poika. Hän vietti varhaista lapsuuttaan Intiassa, josta palasi Isoon-Britanniaan vuonna 1893. Vanhemmat suunnittelivat hänen varalleen sotilaallista uraa, mutta Grant aloitti maalaamisen ranskalaisen taidemaalari Simon Bussyn kannustamana. Hän pääsi vuonna 1902 lontoolaiseen Westminster School of Artiin. Hän opiskeli myös Jacques-Émile Blanchen La Palette -koulussa Pariisissa vuosina 1906–1907 ja suoritti opintoja Slade School of Artissa. Grant pääsi Bloomsburyn ryhmään mukaan kirjailijaserkkunsa Lytton Stracheyn välityksellä, mutta hän tutustui myös Pariisin avantgardistisiin piireihin. Hän tapasi vuonna 1909 Henri Matissen ja pian tämän jälkeen Pablo Picasson. Grant sai noin vuodesta 1913 vaikutteita myös afrikkalaisesta veistotaiteesta, ja hänestä tuli yksi ensimmäisistä brittiläisistä taiteilijoista, jotka tuottivat täysin abstrakteja teoksia. Grant oli edustettuna Roger Fryn toisessa postimpressionistisessa näyttelyssä vuonna 1912. Tämä avantgardistinen kausi jäi kuitenkin kohtalaisen lyhyeksi, ja pian Grant palasi aiempaan figuratiiviseen tyyliinsä.

Grant työskenteli vuosina 1913–1919 Omega Workshopsissa Roger Fryn ja Vanessa Bellin kanssa. Hän oli Vanessa Bellin kanssa mutenkin läheisissä yhteyksissä ammattimaisessa ja henkilökohtaisessa elämässään yli 50 vuoden ajan. Hän asui Vanessa Bellin kanssa vuodesta 1916. Parille syntyi vuonna 1918 lapsi, tuleva taidemaalari ja kirjailija Angelica Garnett. Sekä Bellillä että Grantilla oli kuitenkin romanttisia suhteita myös muiden kanssa; Grantin seksuaalisuhteet olivat useimmiten homoseksuaalisia. Angelica-tytär kuuli vasta 17-vuotiaana äidiltään, että hänen isänsä ei ollut äidin mies Clive Bell vaan Duncan Grant.

Grant edusti Isoa-Britanniaa Venetsian biennaaleilla vuosina 1926, 1932 ja 1940. Grant oli suosionsa huipulla 1920–1930-luvuilla, mutta hänen työnsä ei enää vastannut toisen maailmansodan jälkeen suosiossa olleita virtauksia. Hän kuitenkin ehti nähdä Bloomsburyn ryhmään kohdistuvan kiinnostuksen elpymisen, jolloin hänen työnsä sai uutta arvostusta osakseen. Vuosina 1975 järjestettiin Grantin 90-vuotisjuhlan kunniaksi näyttelyitä Tate Britainissa ja Scottish National Gallery of Modern Artissa. Grantin töitä kuuluu muiden muassa Tate Britainin, Metropolitan Museum of Artin ja National Portrait Galleryn kokoelmiin.

Lähteet 

Brittiläiset taiteilijat
Vuonna 1885 syntyneet
Vuonna 1978 kuolleet
Giacomo Zanella

Giacomo Zanella (9. syyskuuta 1820 – 17. toukokuuta 1888) oli italialainen runoilija.

Elämäkerta 
Zanella syntyi Chiampossa, Vicenzan lähellä, ja hänet koulutettiin papiksi. Pappisvihkimyksen jälkeen Zanellasta tuli kotipaikkakuntansa seminaarin opettaja, mutta hänen isänmaalliset sympatiat herättivät Itävallan viranomaisten mustasukkaisuuden, ja hiippakuntansa suojelusta huolimatta hän joutui eroamaan vuonna 1853. Venetsian vapautumisen jälkeen Italian hallitus myönsi Zanellalle professuurin Padovassa, ja hän saavutti mainetta runoilijana, kun hänen ensimmäinen runokokoelmansa julkaistiin vuonna 1868.

Vuonna 1872 Zanellan äidin kuoleman aiheuttama suru aiheutti mielenterveysongelman, joka johti professuurista luopumiseen. Täydellisen ja pysyvän toipumisensa jälkeen Zanella rakensi itselleen huvilan kotijokensa Astichellon rannalle ja asui siellä rauhassa kuolemaansa asti vuoteen 1888.

Zanellan viimeisin julkaistu teoksensa sisältää sarjan ainutlaatuisen kauniita sonetteja, jotka on osoitettu joelle ja jotka muistuttavat Wordsworthin "Sonetteja Duddonille", mutta ovat muodoltaan täydellisempiä, sekä tyhjästä säkeistöstä koostuvan idyllin "Il Pettirosso" ("Punarinta"), joka muistuttaa yhtä vahvasti, vaikkakin sattumalta, Coleridgen samankaltaisia sävellyksiä. Zanellan oodi Danten muistolle ja Suezin kanavan avaamisesta kertova oodi ovat erittäin arvokkaita.

Zanellan muista sävellyksistään yksilöllisimpiä ovat ne, joissa hän on syvästi aikansa ongelmien vaikuttamana pyrkinyt sovittamaan yhteen tieteen ja uskonnon, erityisesti hieno dialogi John Miltonin ja Galileon välillä, jossa ensimmäinen, vaikuttuneena Galileon ennusteista tieteellisen edistyksen älyllisistä seurauksista, päättää "oikeuttaa Jumalan tiet ihmisille". Zanella oli avarakatseinen ja isänmaallinen kirkonmies, ja hänen luonnettaan pidetään oikeutetusti yhtä suuressa arvossa kuin hänen runouttaan, jota tuskin voi kutsua voimakkaaksi, mutta jonka leimassa on kuitenkin erityistä tyylikkyyttä ja hienostuneisuutta, ja se lunastaa oman paikkansa modernissa italialaisessa kirjallisuudessa.

Vuonna 1888 kuolleet
Vuonna 1820 syntyneet
Italialaiset runoilijat
Beckum

Beckum on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin kaakkoisosassa. Muinaisten kauppareittien risteykseen kasvanut Beckum tunnetaan muun muassa sementtiteollisuudestaan.

Maantiede 
Beckum sijaitsee Nordrhein-Westfalenin pohjoisosassa noin 105 kilometriä Düsseldorfista koilliseen. Etäisyys Hampurista on noin 240 kilometriä lounaaseen, maanteitse noin 300 kilometriä. Westfalenin maantieteellinen keskipiste sijaitsee Beckumin keskustan tuntumassa.

Beckum rajoittuu etelässä Soestin piirikuntaan, lännessä Ahleniin, pohjoisessa Ennigerlohiin, koillisessa Oeldeen ja kaakossa Waderslohiin. Nykyinen Beckum syntyi 1960- ja 1970-lukujen kuntaliitoksista. Siihen liitettiin 1969 Vellernin maalaiskunta ja Kirchspiel Beckum ("Beckumin pitäjä") sekä 1975 Neubeckum. Kanta-Beckum käsittää Beckumin hallinnollisen alueen eteläosan ja siellä asuu noin kaksi kolmasosaa kaupungin väestöstä. Neubeckum on melko tiheään asuttu kaupunginosa Beckumin pohjoisosassa ja siellä asuu noin neljäsosa kaupungin väestöstä.

Historia 

Ensimmäinen asiakirjamaininta Beckumista on vuodelta 1134 muodossa parrochia Bikeheim. Nimi palautuu paikkakunnalla virtaaviin puroihin (Bach). Kaupunkioikeudet Beckum sai 1224 ja keskiajan kuluessa sen ympärille rakennettiin puolustusmuuri, josta on säilynyt yksi torni. Kaupunki sijaitsi kahden merkittävän kauppareitin risteyksessä, joten se houkutteli varakkaita kauppiaita. Sittemmin sodat, levottomuudet ja kulkutaudit köyhdyttivät kaupunkia. Beckumin talous alkoi elpyä 1800-luvulla ja siitä tehtiin vuonna 1816 piirikunnan pääkaupunki. Piirikunta lakkautettiin 1975. Vuonna 1872 perustettiin Beckumin ensimmäinen sementtitehdas. Toisessa maailmansodassa kaupunki säästyi lähes täysin pommituksilta ja sodan jälkeen se oli osa Britannian miehitysvyöhykettä. Beckum toipui nopeasti sodasta ja siitä kasvoi moderni teollisuuskaupunki.

Beckumin historiallisiin rakennuksiin kuuluu muun muassa vanha raatihuone (Alte Rathaus). Sen historia alkaa vuodesta 1441. St. Stephanus und Sebastian -kirkosta on varhaisin maininta vuodelta 1134.

Talous ja liikenne 
Beckumissa harjoitetaan muun muassa sementtiteollisuutta ja koneenrakennusta. Beckumin rautatieasema, Bahnhof Beckum-Neubeckum, sijaitsee rataosuudella Hamm–Minden. Moottoritie BAB 2 kulkee Beckumin halki. Maantiet Bundesstraße 58 ja Bundesstraße 475 risteävät kaupungin alueella.

Lähteet

Aiheesta muualla 
Beckum, Nordrhein-Westfalen, Saksa — Sunrise, Sunset, and Daylength

Nordrhein-Westfalenin kunnat
Saksan kaupungit
Youssef Asad Alkhatib

Youssef Asad Alkhatib (s. 2000 Palmyra, Syyria) on syyrialaissyntyinen näyttelijä, joka on näytellyt useissa televisiosarjoissa ja Ylioppilasteatterissa. Vuodesta 2021 hän on opiskellut Teatterikorkeakoulussa näyttelijäntyön koulutusohjelmassa.

Alkhatibin ollessa 15-vuotias hänen perheensä päätti lähettää perheen pojat ulkomaille, jotta nämä eivät joutuisi sotimaan Syyrian sotaan. Alkhatib pääsi pakenemaan Syyriasta Kreikkaan ja pääsi sieltä 16-vuotiaana kiintiöpakolaisena Suomeen vuoden 2017 maaliskuussa. Suomessa Alkhatib otti yhteyttä useisiin eri teattereihin, ja pääsi näyttelemään saman vuoden syksyllä Suomen kansallisteatterin Toinen koti -näytelmässä, joka käsittelee pakolaisten kohtaloita. Seuraavana vuonna Alkhatib näytteli Tapahtui Palmyrassa -näytelmässä. Alkhatib haki Teatterikorkeakouluun kaksi kertaa, mutta ei päässyt pääsykokeisiin asti, koska ei osannut suomen kieltä riittävän hyvin. Alkhatibin yrittäessään kolmatta kertaa olivat vaatimukset muuttuneet ja riittävä opetuskielen ymmärtäminen riitti, ja hänet hyväksyttiin pääsykokeen jälkeen. 

Alkhatib on näytellyt Sekasin televisiosarjan kolmannella kaudella Omaria, ja sivurooleissa NIMBY-elokuvassa ja  Rahti-televisiosarjassa.

Lähteet 

Suomalaiset näyttelijät
Syyrialaiset näyttelijät
Vuonna 2000 syntyneet
Elävät henkilöt
Ghost Opera

Ghost Opera on heavy metal -yhtye Kamelotin 4. kesäkuuta 2007 julkaisema albumi.

Kappaleet

The Second Coming CD2

Arvostelut 
 Imperiumi: 8/10
 Soundi:

Lähteet 

Vuoden 2007 albumit
Kamelotin albumit
Poetry for the Poisoned

Poetry for the Poisoned on heavy metal -yhtye Kamelotin 14. syyskuuta 2010 julkaisema albumi.

Kappaleet

CD 2 - Live from Wacken Open Air 2010

Arvostelut 
 Desibeli.net: 
 Imperiumi: 6+/10
 Soundi:

Lähteet 

Vuoden 2010 albumit
Kamelotin albumit
Silverthorn

Silverthorn on heavy metal -yhtye Kamelotin 24. lokakuuta 2012 julkaisema albumi.

Kappaleet 
 
 
 
 
 
  (feat. Elize Ryd)

Box set limited edition CD2

Arvostelut 
 Imperiumi: 8-/10
 Inferno: 
 Soundi:

Lähteet 

Vuoden 2012 albumit
Kamelotin albumit
Haven (Kamelotin albumi)

Haven on heavy metal -yhtye Kamelotin 4. toukokuuta 2015 julkaisema albumi.

Kappaleet

Arvostelut 
 Imperiumi: 9½/10
 Kaaoszine: 9/10
 Soundi:

Lähteet 

Vuoden 2015 albumit
Kamelotin albumit
The Shadow Theory

The Shadow Theory on heavy metal -yhtye Kamelotin 6. huhtikuuta 2018 julkaisema albumi.

Kappaleet

Arvostelut 
 Kaaoszine: 8/10
 Soundi:

Lähteet 

Vuoden 2018 albumit
Kamelotin albumit
Philip Teir

Philip Nicolai Teir (s. 5. elokuuta 1980 Pietarsaari) on suomenruotsalainen toimittaja ja kirjailija, koulutukseltaan humanististen tieteiden kandidaatti.

Teir on työskennellyt Hufvudstadsbladetin kulttuuritoimituksen esimiehenä 2006–2014 ja sittemmin vapaana kirjailijana sekä Dagens Nyheterin ja Expressenin kriitikkona. Hänen teoksiaan on käännettu suomeksi, englanniksi ja saksaksi.

Suomennettuja teoksia
 2011 – Donner-ryhmä ja muita novelleja
 2014 – Talvisota: Avioliittoromaani
 2018 – Tällä tavalla maailma loppuu
 2020 – Neitsytpolku

Lähteet
 
 Philip Teir. S & S.

Vuonna 1980 syntyneet
Suomenruotsalaiset kirjailijat
Suomalaiset toimittajat
Elävät henkilöt
Val della Torre

Val della Torre () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 4 008 asukasta.

Lähteet

Aiheesta muualla

Torinon metropolikaupungin kunnat
Dorothea Jordan

Dorothea Jordan (synt. Dorothea Bland; 22. marraskuuta 1761 lähellä Waterfordia, Irlanti - 3. heinäkuuta 1816 Saint-Cloud, Ranska) oli irlantilaistaustainen englantilainen näyttelijä. Hän käytti näyttelijänä myös nimiä Dorothea Francis ja Dora Jordan. Hän oli Clarencen herttuan, myöhemmän kuningas Vilhelm IV:n pitkäaikainen rakastajatar. Heidän suhteestaan syntyi kymmenen lasta.

Elämänvaiheita 
Iralantilaisen isän ja walesilaisen äidin tytär pääsi tekemään ensimmäisen roolinsa vuonna 1777. Tästä alkoi ura joka kesti 30 vuotta. Vuonna 1779 hän sai roolin Dublinista Henry Fieldingin farssista, mikä jälkeen profiloitui taitavana komediennena. Ura maakuntateatterissa jatkui aina vuoteen 1785, jolloin hän siirtyi Lontooseen.  

Lontoossa Jordan tapasi juristi Sir Richard Fordin, jonka kanssa muutti yhteen, kun Ford uskotteli menevänsä hänen kanssaan naimisiin. Jordanilla oli jo entuudestaan yksi lapsi, ja suhteesta Fordin kanssa syntyi kolme lasta, joista yksi syntyi kuolleena. 

Vuonna 1790 Jordan tapasi Clanrencen herttuan, jonka kanssa alkoi pitkä ja onnellinen suhde. Pariskunta muutti yhteen vuonna 1797. He aloittivat suhteen, vaikka tiesivät, että naimisiin he eivät voi mennä koskaan. Clarencen herttua oli perimysjärjestyksessä kolmas ja olisi tarvinnut kuninkaan luvan avioitumiseensa. Kuningas ei olisi koskaan voinut antaa pojalleen lupaa mennä naimisiin epäilyttävätaustaisen ja köyhän näyttelijättären kanssa. 

Kuningas Yrjö III teki kuitenkin poikansa eduksi järjestelyn, jolla tämä sai perheelleen pienen talon asuttavakseen. Perhe oli onnellinen ja lapset kasvatettiin parhaalla mahdollisella tavalla 1700-luvun lopun stadardeilla mitaten. Varjoja suhteeseen toi se, että aviomies ei osannut käyttää rahaa. Hän osti ylellisyystavaroita ja juhli rankasti. Hän otti velkaa velkojen päälle ja hänen parlamentilta saamansa raha ei riittänyt menoihin. Perheen toimeentulon varmistamiseksi Jordan palasi näyttämölle ja oli perheen tosiasiallinen elättäjä.  

Pariskunta erosi vuonna 1811. Alkoi olla selvää, että Clarencen herttua perisi kruunun. Parlamentti nosti käsittelyyn vallanperijän raha-asiat ja elämäntyylin. Pariskunta pakotettiin eroamaan. 

Perheen tulevaisuuden eteen tehtiin järjestely. Jordan sai perheen tytärten, ei poiken huoltajuutta. Pojat erotettiin vanhemmistaan. Parlamentti myönsi Jordanille määrärahan, mutta ehtona sen saamiselle oli, että hänen piti lopettaa näytteleminen. 

Jordanin elämän viimeiset vuodet kuluivat köyhyydessä. Hänen vävynsä oli ottanut hänen nimellään velkoja ja Jordanin oli pakko maksaa ne. Hän palasi näyttämölle saadakseen lisätuloja. Tämän takia hän menetti määrärahansa ja näki parhaaksi muuttaa Ranskaan, missä kuoli köyhyydessä.  

Kuninkaana ollessaan Vilhelm IV teetti Jordanista patsaan. Patsas tuhoutui toisen maailmansodan aikana lähes kokonaan. Siitä on jäljellä pää.

Viitteet 

Irlantilaiset näyttelijät
Rakastajattaret
Vuonna 1761 syntyneet
Vuonna 1816 kuolleet
Furutorp

Villa Furutorp on Raaseporin Bromarvissa sijaitseva huvila, joka on rakennettu vuosisadan vaihteessa 1899-1900. Nykyisin rakennuksessa toimii muun muassa kirjasto ja sen omistaa Bromarf biblioteks vänner r.f. -järjestö.

Historia 
Villa Furutorpin rakennutti vuosina 1899-1900 senaattori Anders Mauritz Hornborg omaksi kesäasunnokseen. Tämän jälkeen rakennus toimi pensionaattina ja täysihoitolana. Suomen Matkailuliitto jakoi vuonna 1936 esitettä "Pensionat, vilohem och kurorter", jossa mainitaan, että Furutorpissa oli 14 huonetta ja 29 sänkyä, sekä muun muassa oma rantasauna. Sauna on myöhemmin romahtanut, mutta uimahuone on yhä jäljellä.

Furutorp toimi myös väliaikaisena kirkkona, kun Bromarvin vanhaa kirkkoa remontoitiin 1950-luvulla.

Entinen Bromarvin kunta osti Furutorpin vuonna 1955 ja kunnan kanslia muutti rakennukseen. Rakennuksessa on noin 400 neliötä kahdessa kerroksessa ja kellarissa. Nykyisin rakennuksessa toimii kirjasto, jota ylläpitää järjestö Bromarf biblioteks vänner. Järjestö osti Furutorpin Raaseporin kaupungilta vuonna 2014.

Lähteet 

Bromarv
Suomen kirjastot
Kepler 62

Kepler 62 on vuosina 2015–2021 ilmestynyt lastenkirjasarja, jota kirjoittivat Timo Parvela ja norjalainen Bjørn Sortland. Teokset kuvitti Pasi Pitkänen. Kirjat kustansi WSOY. Sarjaa ilmestyi kolme kautta, joihin kuuluu yhteensä 13 kirjaa. Kirjasarjaa on käännetty norjaksi, koreaksi, unkariksi, viroksi, turkiksi (cancocuniksi), turkiksi, ranskaksi ja tanskaksi (Färsaarille).

Kirjasarja kertoo lapsista, jotka lähetetään avaruuteen ihmiskunnan ainoana toivona.

Sarjan osat

Kausi 1 
 Kepler 62 Kirja yksi: Kutsu (2015)
 Kepler 62 kirja kaksi: Lähtölaskenta (2015)
 Kepler 62 kirja kolme: Matka (2016)
 Kepler 62 kirja neljä: Pioneerit (2016)
 Kepler 62 kirja viisi: Virus (2017)
 Kepler 62 kirja kuusi: Salaisuus (2018)

Kausi 2: Uusi maailma 
 Kepler 62 Uusi maailma: Kaksi heimoa (2019)
 Kepler 62 Uusi maailma: Saari (2019)
 Kepler 62 Uusi maailma: Kuiskaajien kaupunki (2019)
 Kepler 62 Uusi maailma: Luola (2020)
 Kepler 62 Uusi maailma: Gaia (2020)

Kausi 3: Terra 
 Kepler 62 Terra: Kloonit (2021)
 Kepler 62 Terra: Sydän (2021)

Muut kirjat sarjassa 
 Kepler 62 - Galactic edition: Kirjat 1 Kutsu ja 2 Lähtölaskenta (2020)
 Kepler62 - Ga­lac­tic edi­tion: Kir­jat 3 Mat­ka ja 4 Pio­nee­rit (2020)
 Kepler62 - Ga­lac­tic edi­tion: Kir­jat 5 Vi­rus ja Kir­ja 6 Sa­lai­suus (2021)

Lähteet 
Timo Parvelan omat verkkosivut
WSOYn Keplerin verkkosivut

Viitteet

Aiheesta muualla 
 Kepler62-arvioita Kirjavinkit.fi-sivustolla
 Kepler62 - Lasten kirjasarja Kirja.fi. 14.3.2022.

Suomenkieliset kirjat
Timo Parvelan teokset
Lastenkirjasarjat
Nuortenkirjasarjat
European Pop Jury (radio-ohjelma)

European Pop Jury oli 1960-luvulta 1980-luvulle radio-ohjelma, jossa kilvoittelivat musiikkikappaleet Euroopan Yleisradioliiton (EBU) eri jäsenvaltioista. Yleisradio välitti kaksituntista ohjelmaa kanavallaan Rinnakkaisohjelma. European Pop Jury toteutettiin kerran viikossa. Ohjelmaformaatti lopetettiin vuonna 1983.

European Pop Jury juonnettiin englannin kielellä. Nimensä mukaisesti European Pop Jury keskittyi nuorisolle suunnattuun pop- ja rock-musiikkiin. Ohjelmaan ja äänestykseen mukaan otetut kappaleet olivat esittäjiltään uutuuskappaleita. Äänestäjinä kulloinkin oli yli tuhat radiokuuntelijaa Euroopan Yleisradioliiton osallistujavaltioista, ja äänestys tapahtui puhelimen numerokiekon tai -näppäimistön avulla. European Pop Jury radioitiin suorana kuhunkin osallistujamaahan, ja äänestäjät myös pääsivät ääneen radiolähetyksessä. 

European Pop Juryn suomalaisehdokkaista Hurriganes voitti äänestyksen vuonna 1974,  kappaleellaan Get On.
Carlos Alcaraz

Carlos Alcaraz (s. 5. toukokuuta 2003 El Palmar, Murcia) on espanjalainen tennispelaaja. Hän nousi 12. syyskuuta 2022 julkaistulla tenniksen ATP-listalla kaksinpelissä ensimmäisellä sijalle kaikkien aikojen nuorimpana pelaajana. Hän on voittanut urallaan kuusi ATP-turnausta kaksinpelissä, joista yksi grand slam-turnaus.

Alcaraz voitti ensimmäisen ATP-turnauksensa Umagissa 2021. Yhdysvaltain avoimissa hän eteni puolivälieriin. Helmikuussa 2022 hän voitti ATP 500 -turnauksen Rio de Janeirossa päihitettyään loppuottelussa Diego Schwartzmanin. Hänestä tuli nuorin ATP 500 -turnauksen voittaja (2009 perustamisen jälkeen). Huhtikuun alussa hän voitti Miami Masters -turnauksen loppuottelussa Casper Ruudin. Huhtikuun lopussa Alcaraz voitti Barcelonan ATP-turnauksen päihitettyään loppuottelussa Pablo Carreño Bustan. Voiton myötä Alcaraz nousi ensimmäistä kertaa urallaan maailmanlistan top 10:iin, sijalle yhdeksän. Toukokuussa Alcaraz voitti Madridin Masters-turnauksen. Syyskuussa hän voitti Yhdysvaltain avointen kaksinpeliturnauksen päihitettyään loppuottelussa Casper Ruudin. Turnausvoiton myötä Alcaraz nousi kaikkien aikojen nuorimpana pelaajana miesten tenniksen maailmanlistan ykköspaikalle.

Lähteet

Aiheesta muualla 

Espanjalaiset tennispelaajat
Vuonna 2003 syntyneet
Elävät henkilöt
Electrified Brain


Electrified Brain on crossover thrash -yhtye Municipal Wasten seitsemäs studioalbumi. Se julkaistiin 1. heinäkuuta 2022 levymerkillä Nuclear Blast.

Kappaleet

Kokoonpano 
 Tony Foresta - laulu
 Richard “Ryan Waste” Joy - kitara
 Nick Poulos - kitara
 Philip “Land Phil” Kyle - basso
 Dave Witte - rummut

Arvostelut 
 Inferno: 
 Soundi:

Lähteet 

Vuoden 2017 albumit
Municipal Wasten albumit
Saratov-Engels

Saratov-Engelsin lentotukikohta, Saratov-Engels tai Engelsin lentotukikohta tai Engels-2 (esimerkiksi , ; ICAO: UVSG), on Venäjän Saratovin alueella, viisi kilometriä Engelsin kaupungin keskustan itäpuolella sijaitseva Venäjän ilmavoimien stategisten pommikoneiden lentotukikohta.

Tukikohdan historia alkaa joulukuussa 1930 Saratovin alueen Engelsiin perustetusta, Neuvostoliiton ensimmäisestä hävittäjälentäjien lentäjäkoulutuksesta, joka käytti tukikohtaa vuosina 1930-1954. Nykyään lentotukikohdalla on käytössään kaksi 3,5 kilometriä pitkää kiitorataa.

Tukikohdassa toimii 22. raskas pommituskoneryhmentti (yksikkö 85927; tilanne 2020-luvun alussa). Siihen kuuluu raskaita stategisia Tupolev Tu-160 -pommikoneita sekä strategisia Tupolev Tu-95MSM ja Tu-95MS pommikoneita. 

Engelsin lentotukikohdassa sijaitsee myös Pitkän matkan lentojen museo (). 

Erään lähteen mukaan Saratov-Engelsin tukikohdassa toimisi myös 8. itsenäinen helikopterilentue (8 OAE, yksikkö 3731), joka lentäisi Mil Mi-8MTV-2 -kuljetushelikoptereita. Toisen lähteen mukaan nämä Saratovin seudun sotilashelikopterit on sijoitettu Saratovin länsipuolella sijaitsevaan sotilahelikopterien Saratov-Sokolovyin lentotukikohtaan.

Lähteet

Aiheesta muualla

Saratovin alue
Venäjän lentoasemat
Venäjän ilmavoimien lentokentät‎
M/S Hammershus

M/S Hammershus on tanskalaisen Molslinjenin matkustaja-autolautta, joka liikennöi reiteillä Rønne-Køge ja Rønne-Sassnitz. Alus valmistui 2018 Rauma Marine Constructionsin telakalta ja oli telakkayhtiön ensimmäinen uudisrakennus.

Lähteet
faktaomfartyg.se

Autolautat
Kepler 62 Kirja yksi: Kutsu

Kepler 62 kirja yksi: Kutsu on ensimmäinen osa Kepler 62 -kirjasarjaa. Kirjan on kirjoittanut suomalainen lasten- ja nuortenkirjailija Timo Parvela ja norjalainen Bjǿrn Sordland. Kirjan kuvittaja on suomalainen Pasi Pitkänen ja graafinen suunnittelija Riikka Turkulainen. Kirjan julkaisi WSOY 15. heinäkuuta 2015. Kirjan päähenkilöt ovat 13-vuotias Ari ja hänen pikkuveljensä Joni.

Käännökset 

 Lähde:

Äänikirja 
Kirjasta on tehty Mp3-äänikirja Lokakuussa, 2015. Kirjan kertoja on Antti L. J. Pääkkönen. Kustantaja on WSOY.

E-Kirja 
Kirjasta on tehty E-Kirja Heinäkuussa, 2015. Julkaisija on WSOY.

Kepler62 - Ga­lac­tic edi­tion: Kir­jat 1 Kut­su ja 2 Läh­tö­las­ken­ta 
Kepler 62 kirja yksi: Kutsu on myös mukana kirjassa Kepler62 - Ga­lac­tic edi­tion: Kir­jat 1 Kut­su ja 2 Läh­tö­las­ken­ta, joka julkaistiin vuonna 2020. Galactic edition on kirja, jossa on kirjat yksi ja kaksi Kepler 62 -kirjasarjasta. Kirjan on kirjoittanut Timo Parvela ja Bjǿrn Sordland ja sen kuvittajana toimi Pasi Pitkänen.

Kirjasarjan ensimmäinen kausi 
 Kepler 62 Kirja yksi: Kutsu (2015)
 Kepler 62 Kirja kaksi: Lähtölaskenta (2015)
 Kepler 62 Kirja kolme: Matka (2016)
 Kepler 62 Kirja neljä: Pioneerit (2016)
 Kepler 62 Kirja viisi: Virus (2017)
 Kepler 62 Kirja kuusi: Salaisuus (2018)

Lähde:

Lähteet

Aiheesta muualla 
 WSOY:n PDF kirjan ensimmäisistä sivusta ja kansista

Suomalaiset lastenkirjat‎
Suomalaiset nuortenkirjat‎
Suomenkieliset kirjat
Timo Parvelan teokset
Anthony Olusanya

Anthony Olusanya (s. 1. helmikuuta 2000 Pietarsaari) on suomalainen jalkapalloilija. Hän edustaa HJK:ta ja on FF Jaron kasvatti.

Olusanya on pelannut Suomen alle 21-vuotiaiden maajoukkueessa seitsemän ottelua ja tehnyt yhden maalin. Hänen isänsä on nigerialainen, mutta Olusanya ei ole Nigerian kansalainen tai koskaan käynyt Nigeriassa. Olusanya kertoi syksyllä 2022 hakeneensa Nigerian kansalaisuutta voidakseen pyydettäessä pelata Nigerian maajoukkueessa.

Lähteet 

Suomalaiset jalkapalloilijat
Vuonna 2000 syntyneet
Elävät henkilöt
Lahden Kansantalo

Lahden kansantalo on Sirkka Tarumaan suunnittelema, vuonna 1957 valmistunut, Lahdessa sijaitseva rakennus. Lahden sosiaalidemokraattinen työväenyhdistys toimi 1930-luvusta lähtien aktiivisesti, jotta kaupunkiin saataisiin uusi työväentalo. Lahden kaupunki myi tontin yhdistykselle jo vuonna 1941, mutta rakennussuunnitelmat valmistuivat Työväenyhdistyksen Keskusliiton rakennusosastolla vasta vuonna 1955.

Toimistosiipeä laajennettiin vuonna 1964 arkkitehti Paul G. Rothin suunnitelman perusteella ja 2000-luvulla tehtiin myös Kari Parikan suunnittelema korotus siipeen.

Kansantalon Saimaankadun puoleisen julkisivun reliefin on suunnitellut arkkitehti Sirkka Tarumaa.

Nykyinen toiminta 
Kansantalon Vaahterasalissa järjestetään kulttuuritapahtumia. Salia hallinnoi Lahden kaupunki. Vaahterasalissa on 200-paikkainen katsomo ja 80–90 neliöinen näyttämö.

Lähteet 

Lahden rakennukset ja rakennelmat
Keski-Lahti
Työväentalot
Vidar (nimi)

Vidar on vanha pohjoismainen miehen etunimi.

Nimi on mahdollisesti yhdistetty sanoista vid, joka merkitsee laajalle, laajalti ja här, joka merkitsee kansaa tai sotajoukkoa ja merkitsee siis "laajalla alueella hallitsevaa." Toisen selityksen mukaan se johtuisi puuta tai metsää sekä soturia tarkoittavista sanoista. Germaanisessa mytologiassa Vidar oli Odinin poika.

Ruotsissa oli vuoden 2020 lopussa 4142 Vidar-nimistä henkilöä. Suomessa nimi oli 1900-luvun alusta vuoden 2019 loppuun mennessä annettu 481 henkilölle. Vidarin nimipäivä on suomenruotsalaisen kalenterin mukaan 2. huhtikuuta.

Tunnettuja Vidar-nimisiä 

 Vidar Helgesen (s. 1968), norjalainen poliitikko, ministeri ja diplomaatti
 Vidar Riseth (s. 1972), norjalainen jalkapalloilija

Lähteet 

Etunimet
Polkupyörän rengas

Polkupyörän rengas on nykymuodossaan polkupyöriin suuniteltu ilmarengas. Samantapaisia renkaita voi olla myös esimerkiksi pyörätuolissa tai käsikärryissä. 

Kuten muissakin ajoneuvoissa, myös polkupyörässä voidaan käyttää talven lumisissa ja jäisissä olosuhteissa nastarenkaita. Aiemmin on polkupyörissä saatettu käyttää myös lumiketjuja, mutta nyttemmin nastarenkaat ovat pitkälti syrjäyttäneet ne. 

Eri mallisissa ja eri käyttöön tarkoitetuissa  polkupyörissä sekä renkaan halkaisija että leveys voivat vaihdella.

Renkaiden paine voi vaihdella laajalti: 0,31 - 15 bar. Kaupunkipyöräjärjestelmä Santander Cycles käyttää typpeä jotta paine renkaassa säilyy pidempään.

Sisärenkaan korjaus
Sisärenkaan puhjettua tarvitaan uusi sisäkumi tai paikkaussarja. Rengasraudat ja polkupyörän pumppu ovat tässä hyödyllisiä.

Kuvia

Lähteet

Katso myös
 Polkupyöränrenkaiden mittamerkinnät

Polkupyörät
Renkaat
Felton

Felton on muun muassa seuraavien henkilöiden sukunimi:

 Norman Felton (1913–2012), yhdysvaltalainen televisiotuottaja
 Raymond Felton (s. 1984), yhdysvaltalainen koripalloilija
 Rebecca Latimer Felton (1835–1930), yhdysvaltalainen kirjailija, lehtori, sosiaalireformisti ja demokraattisen puolueen poliitikko
 Tom Felton (s. 1987), englantilainen näyttelijä ja muusikko

Etunimenä 
 Richard Felton Outcault, yhdysvaltalainen sarjakuvapiirtäjä

Luettelot henkilöistä sukunimen mukaan
Baldissero Canavese

Baldissero Canavese () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 531 asukasta.

Lähteet

Aiheesta muualla

Torinon metropolikaupungin kunnat
Per aspera ad astra

Per aspera ad astra on latinankielinen sanonta, joka tarkoittaa "Vaikeuksien kautta tähtiin", toisin sanoen voittoon. Ilmaisu ei sellaisenaan esiinny antiikin kirjallisuudessa, mutta Seneca on esittänyt samanlaisen ajatuksen tragediassaan Hercules furens, jossa todetaan: "Tie maanpäältä tähtiin ei ole loiva".

Lause on suosittu etenkin oppilaitosten ja ilmavoimien tunnuksissa. Esimerkiksi Iso-Britannian Royal Air Force (RAF) käyttää heraldisessa tunnuksessaan melkein samaa lausetta: per ardua ad astra, eli "Vaikeuksien kautta tähtiin"

Katso myös 

 Ad astra

Lähteet

Viitteet 

Latinankieliset fraasit
Lentävät lauseet
Ars longa, vita brevis

Ars longa, vita brevis on latinankielinen lause, joka tarkoittaa ”Taide pitkä, elämä lyhyt". Sananparsi on latinankielinen käännös Hippokrateen ensimmäisen aforismin alusta, missä taiteella (taidolla) viitattiin erityisesti lääketieteeseen: ὁ βίος βραχύς, ἡ δὲ τέχνη μακρή. Koko aforismi kuului "Elämä lyhyt, taito pitkä, tilaisuus ohikiitävä. kokemus pettävä, päätös vaikea".  Lausetta käytti poleemisessa tarkoituksessa myöhemmin Seneca teoksessaan Elämän lyhyydestä (1,1) tahtoessaan vakuuttaa, että elämä ei olisi lyhyt, ellei sitä suurelta osin käytettäisi tarpeettomiin askareisiin.    

Lausetta käytetään usein ilmaisemaan, että ihmiselämä on niin lyhyt, ettei ihminen ehdi oppia kaikkea, tai että tiedot ja taidot elävät kauemmin kuin ihminen. Se voi olla myös Senecan tavoin kehotus olla hukkaamatta aikaa turhuuksiin.

Lähteet

Viitteet 

Latinankieliset fraasit
Lentävät lauseet
Baldissero Torinese

Baldissero Torinese () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 3 626 asukasta.

Lähteet

Aiheesta muualla

Torinon metropolikaupungin kunnat
Lippulaivan kirjasto

Lippulaivan kirjasto on Espoon Espoonlahden kaupunginosassa toimiva yleinen kirjasto. Kivenlahden kirjasto perustettiin jo vuonna 1983. Lippulaivan kirjasto avattiin Lippulaivan kauppakeskuksen yhteyteen maaliskuun lopulla 2022. 

Lippulaivan kirjasto kuuluu Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa. Tilapäisenä kirjastona toiminut Pikkulaivan kirjasto suljettiin Lippulaivan kauppakeskukseen rakennetun suuremman kirjaston avauduttua.

Lähteet

Aiheesta muualla 
 Pikkulaivan ja tulevan Lippulaivan kirjaston sijainti kartalla (espoo.fi)

Espoonlahti
Espoon kaupunginkirjasto
Espoon rakennukset ja rakennelmat
Konsta Mäenpää

Konsta Johannes Mäenpää (s. 23. lokakuuta 1997) on suomalainen kreikkalais-roomalaisen tyylin painija. Hän edustaa Ilmajoen Kisailijoita ja häntä ovat valmentaneet Seppo ja Marko Yli-Hannuksela vuodesta 2007 sekä Jarkko Ala-Huikku vuodesta 2012. Hän on 183 senttimetriä pitkä ja on paininut 130 kilogramman sarjassa vuodesta 2017. Hän on EM-mitalisti.

Mäenpää sijoittui nuorten EM-kilpailujen 96 kg:n sarjassa seitsemänneksi 2016. Hän saavutti nuorten MM-pronssia 120 kg:n painoluokassa 2017. Hän sijoittui alle 23-vuotiaiden MM-kilpailuissa 130 kg:n sarjassa viidenneksi 2018 ja 2019. Hän voitti nuorten Pohjoismaiden-mestaruuden 120-kiloisissa 2017.

Mäenpää saavutti 130 kg:n painoluokassa EM-pronssia Budapestissa 2022. Pronssiottelussa hän voitti saksalaisen Franz Richterin. Edellisvuoden EM-kilpailuissa hän oli kymmenes. MM-kilpailuihin hän on osallistunut kahdesti sijoittuen parhaimmillaan 17:nneksi 2021.

Mäenpää voitti 130 kilogramman painoluokan Grand Prix of Germany -turnauksessa 2019 ja Arvo Haavisto Cupissa 2021.

Mäenpää on saavuttanut SM-kilpailuissa 85 kg:n sarjassa pronssia 2015 sekä 130-kiloisissa kultaa 2021, hopeaa 2018, 2019 ja 2020 sekä pronssia 2017.

Konsta Mäenpään isä on kansanedustaja Juha Mäenpää.

Lähteet 

Suomalaiset kreikkalais-roomalaisen tyylin painijat
Vuonna 1997 syntyneet
Elävät henkilöt
Hyvinkään vesitorni

Hyvinkään vesitorni on Hyvinkään Sahanmäessä Karankadulla sijaitseva vesitorni. Se on Hyvinkään ensimmäinen pysyvä vesitorni – tätä ennen Hyvinkäällä sijaitsi Sveitsiin rakennettu puurakenteinen, tilapäiseksi tarkoitettu vesitorni. Hyvinkään vesitornin rakentamisesta alettiin keskustella 1940-luvun lopulla ja torni valmistui vuonna 1951. Vesitornia on kutsuttu myös Karankadun vesitorniksi ja Ammattikoulun vesitorniksi vieressä sijaitsevan entisen Hyvinkään ammattikoulun, nykyisen Hyrian toimipisteen mukaan.

Hyvinkäällä sijaitsee myös uudempi Puolimatkan vesitorni.

Lähteet 

Suomen vesitornit
Hyvinkään rakennukset ja rakennelmat
Kansainväliset Suurmarkkinat

Kansainväliset Suurmarkkinat on vuosittain kesällä/syksyllä järjestettävä tapahtuma, jossa on tarjolla suomalaisia ja kansainvälisiä tuotteita. Suomen tapahtuman takana on Tori- ja markkinakaupan palvelukeskus Oy.

Markkinat vuonna 2022:

 Tampere 12. – 15.5.
 Kerava 19. – 22.5.
 Hämeenlinna 26. – 29.5.
 Seinäjoki 2. – 5.6.
 Lahti 9. – 12.6.
 Jyväskylä 16. – 19.6.
 Mikkeli 23.6. – 26.6.
 Lappeenranta 30.6. – 3.7.
 Raasepori 7. – 10.7.
 Kristiinankaupungin markkinat 14. – 17.7.

 Rauma 27. – 30.7.
 Joensuu 4. – 7.8.
 Kuopio 11. – 14.8.
 Oulu 18. – 21.8.
 Tornio 25. – 28.8.
 Rovaniemi 1. – 4.9.
 Pietarsaari 8. – 11.9.
 Hyvinkää 15. – 18.9.
 Turku 22. – 25.9.

Aiheesta muualla 

 Kansainväliset Suurmarkkinat
 International Grand Markets in Finland - Kansainväliset Suurmarkkinat Facebook

Markkinat
Rautatienrakentajien muistomerkki

Rautatienrakentajien muistomerkki (myös Rautatierallari) on Hyvinkään Parantolan kaupunginosassa sijaitseva, vuonna 1957 paljastettu Wäinö Aaltosen suunnittelema patsas. Se on 3,6 metriä korkea ja se on valmistettu mustasta gabrosta.

Muistomerkin paljastaminen aloitettiin 100 vuoden päähän hetkestä, jolloin Helsinki–Hämeenlinna-rautatien rakentaminen oli aloitettu. Patsaan jäntevän mieshahmon mallina toimi Aarno Seppälä. Muistomerkin jalustassa lukee: RAUTATEITTEMME RAKENTAJILLE 1857–1957.

Katso myös 
 Luettelo Hyvinkään julkisista taideteoksista ja muistomerkeistä

Lähteet

 Hyvinkään taideteokset ja muistomerkit
Wäinö Aaltosen veistokset
Oma-palvelut

Oma-palvelut voi tarkoittaa:

 OmaKanta: terveystiedot ja reseptit 
 OmaVero 
 Te-palvelut

Lähteet